
Стратегия е основана на разбирането, че главна ценност в образователната система е детето. Всяка идея в стратегията за развитие на ДГ“Щастливо детство“с.Константин  е осмислена през призмата на тази ценност. Интересите на останалите участници в образователния процес следва да бъдат подчинени на основната цел – Изграждане на иновационна образователна среда за достъп и равен шанс за предучилищно възпитание на всички деца.
Стратегията определя актуалните цели за четири годишен период от развитието на детската градина, начините за реализирането им, както и очакваните резултати. Тя  се основава на принципите и насоките от ЗПУО, приоритети на МОН и на РУО и на спецификата на детската градина
НОРМАТИВНА ОСИГУРЕНОСТ НА СТРАТЕГИЯТА ЗА РАЗВИТИЕ
 
· Национална програма за развитие „България 2020”
· Закон за предучилищното и училищно образование;
· Конвенция за защита правата на детето;
· Закона за закрила на детето;
· Национална стратегия за детето 2008 – 2018 г. / Обн. ДВ. бр.14 от 12 Февруари 2008г./
· Наредба № 5 от 03.06.2016 г. за предучилищното образование, Обн. – ДВ, бр. 46 от 17.06.2016 г., в сила от 01.08.2016 г., Издадена от министъра на образованието и науката;
· Закон за изменение и допълнение на закона за предучилищното  и училищно образование/Дв,бр.79 от 2015г./обнародван в ДВ бр.11 от 2 февруари 2023г
ВЪВЕДЕНИЕ
Стратегията е система от педагогически идеи и поредица от действия, които водят до нови  състояния в зависимост от актуалните и бъдещите потребности на ДГ“Щастливо детство“ с.Константин  – Община Елена. Тя се опира на миналия положителен опит, начертава бъдещи действия по посока на очаквания резултат, търси вътрешни ресурси и потенциални възможности. Определя условията и характера на дейностите, очертава вероятните трудности, установява принципите на ръководство. Стратегията се опира на съвкупността от взаимосвързаните мисия, визия, ценности, дейности, цел и подцели.
І. МИСИЯ
Мисията на ДГ „Щастливо детство“с.Константин  “
Да знаем, да умеем да правим, да живеем с другите и различните; да бъдем, да сме ние! ”
За децата – да подкрепя и вярва в потенциалните възможности на всяко дете; да създава благоприятна позитивна и разнообразна среда за неговото развитие; да осигурява за всяко дете един желан свят, свят на детско щастие, свят на радост, уют и душевен комфорт.

За работещите в детската градина – да ги мотивира да реализират в най-висока степен уменията си, като им осигурява възможност за професионално–творческа изява и подкрепа.

За родителите – да осигури за родителите спокойствие за живота, здравето и възпитанието на децата им и ги убеди, че детската градина е значима и необходима среда за пълноценното развитие на детето от предучилищна възраст.

За всички, които ни партнират –да преоткрият късче от собственото си детство и да бъдат с нас. Нека всички заедно да вървим напред в името на най – святото – ДЕТЕТО
ІІ.ВИЗИЯ
ДГ „Щастливо детство“с.Константин      има визия да е:
· Предпочитана среда за 2–7-годишните деца, където се гарантира тяхното умствено, емоционално, социално, личностно и здравно-физическо развитие. Място, където детето се чувства щастливо, защитено, разбирано и подкрепяно.
· Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си.
· Център за родители, търсещи и намиращи подкрепа, съгласие, сътрудничество, педагогическа информация.
В детската градина растат здрави, свободни и щастливи деца, на които се гарантира сигурността, зачитат се достойнството и правата им, формира се адаптивност  към изменящата се среда, възпитават се в дух на мир, толерантност, умение да живеят с другите, приобщават се към общочовешките ценности и българските традиции.
Детската градина е– свят на чудеса, малък оазис, в който децата намират своето „Аз” и сбъдват своите мечти, чувстват се разбирани и подкрепяни
 Вижданията на колектива на ДГ „Щастливо детство“с.Константин  са “Да бъдем предпочитан избор на родителите – съвременна и конкурентноспособна алтернатива за възпитание и обучeние на децата”!
Основна стратегия в дейността на ДГ „Щастливо детство“ :
Ние се учим и учим децата да живеят заедно с ДРУГИТЕ, за да съхраним най-скъпото на земята – детската душа!
Дейността на екипа на ДГ“Щастливо детство“с.Константин   е насочена към:
·  ОПАЗВАНЕ   живота и здравето на децата.
· РАЗВИТИЕ на нов тип личностно ориентирани модели за възпитание и обучение, за да се отговори на потребностите на обществото, очакванията на родители и деца и да се удовлетворят РАЗЛИЧНИТЕ интереси.
· ИНВЕСТИРАНЕ  в модерна и обогатена материално-техническа база, като предпоставка за повишаване
· КАЧЕСТВОТО на образователно-възпитателната работа и реализиране на държавно-образователните стандарти; в професионалното израстване на своите служители.
· СЪХРАНЕНИЕ  на детската уникалност, природа, общочовешки ценности и традиции.
[image: sun]Ние искаме най–доброто за децата, нека го постигнем заедно
ІІІ. ЦЕННОСТИ И РЪКОВОДНИ ПРИНЦИПИ НА СТРАТЕГИЯТА
1. Хуманизиране и демократизиране дейността на детската градина и поставяне на детето в центъра на педагогическите взаимодействия.
2. Реализиране на ценностите и принципите на педагогиката на толерантността и ненасилието.
3. Позитивното възпитание да бъде в основата на педагогическото взаимодействие.
4. Ориентираност към интереса и към мотивацията на детето, към възрастовите и социалните промени в живота му, както и към способността му да прилага усвоените компетентности на практика;
5. Равен достъп до качествено образование и приобщаване на всяко дете.
6. Равнопоставеност и недопускане на дискриминация.
7. Запазване и развитие на българската образователна традиция.
8. Съхраняване на културното многообразие и приобщаване чрез българския език;
9. Иновативност и ефективност в педагогическите практики и в организацията на образователния процес.
10. Прозрачност на управлението.
11. Създаване условия за квалификационна дейност на педагогическата колегия, основаваща се на поддържащото образование – образование през целия живот.
12. [bookmark: _Toc298748183]Подкрепа на децата и техните семейства – педагогика на сътрудничеството
ІV. ЦЕЛ НА СТРАТЕГИЯТА
1.Патриотично възпитание,формиране на национално самосъзнание и общочовешки ценности.
2.Качествено образование и мерки за неговото повишаване.
3.осигуряванена условия за физическа активност и участие в спортни дейности.
4.гражданско,здравно ,екологично и интеркултурно образование
5.Механизъм за съвмесна работа с институциите по обхват и включване в системата на предучилищното образование.
6.Предоставяне на равни възможности за обучение и възпитание.
7.Приобщаване на децата.
8.Противодействиена тормоза и насилието.
9.Превенция на риск от отпадане от системата на предучилищното образование.
Изграждане на иновационна образователна среда за достъп и равен шанс за предучилищно възпитание на всички деца.
 
ПОДЦЕЛИ:
1. Създаване на екип за иновационен опит в детската градина. Този екип да се мултиплицира в различна вариантност и това да е крачка напред за повишаване качеството на работа в цялата градина – ориентация към успех.
2. Да се постави на принципно нова основа методическата работа в детската градина (изграждане на вътрешни методически обединения, екип за иновационни практики, превръщане на детската градина в методически център за иновационни практики – силни страни).
3. Създаване на условия и възможности за избор и включване в значими дейности, адресирани към индивидуалните потребности: на децата (кътове, материална база, дейности, ателиета, школи) и на учителите (работна среда, работно поле за изява).
4. Повишаване качеството на образованието и възпитанието на децата, чрез използване на разнообразни образователни иновации.
5. Иницииране на нов стил на управление за търсене и намиране на „образователни ниши“, за приспособяване на детската градина към постоянно изменящата се среда; за стимулиране адекватната реакция на успехите и неуспехите и др.
5. Работа с деца с обучителни трудности, интегриране на децата със специални образователни потребности и на „нестандартните деца“, чрез въвеждане на изградения пилотен модел за ранно оценяване на образователните потребности на децата от предучилищна възраст и за превенция и ранна интервенция на обучителните им затруднения. Повишаване на капацитета на учителите и специалистите от ДГ за работа по модела чрез обучения. Изграждане на образователна среда за:
· разгръщането на потенциала на всяко дете за личностно развитие, както и успешна социализация;
· по-високо качество и по-добър достъп до образование;
· ранна превенция на обучителни затруднения.
7.  Активизиране работата на родителската общност.

V. ЕТАПИ ПРИ РАЗРАБОТВАНЕ НА СТРАТЕГИЯТА
1. Анализ на състоянието на детската градина и външната среда

1.1. Деца
	Силни страни 
	Затрудняващи моменти.

	1.Децата са силни ,здрави и добре развиващи се за възрастта си.
2.ИМа здравно обслужване и профилактика.
3.Има приемственост детска градина –училище.

	1.Децата са в повечие и това затруднява индивидуалния подход към всяко едно
2.Нарастване броя на децата с неадаптивно и агресивно поведение , и неподлежащи на педагогически взаимодействия.


В ДГ“Щастливо детство „с.Константин”се приемат деца на възраст 2–7 години, по 
желание на родителите (съгласно ЗПУО), групата е една  смесена по възраст.. Не се
се допуска подбор по пол, етническа, религиозна и социална принадлежност или по друг диференциращ признак. Зачитат се Конвенцията за правата на детето,Закон за закрила на детето. Закон и Конституцията на РепубликаБългария.
	Силни страни:
	Затрудняващи моменти:

	1. Наличие на финансови условия за материално стимулиране на учителите, прилагащи нетрадиционни или допълнителни педагогически дейности чрез диференцирано заплащане, делегиран бюджет и Вътрешни правила.
2. Наличие на възможности за вътрешно финансиране на текуща педагогическа квалификация.
3. Наличие на квалифицирана педагогическа колегия.
4. Утвърдена екипност на различни равнища.
5. Опит в работата по проекти на общината, МОН, 
6. Осигурени здравна профилактика и мониторинг на работното място от лицензирана фирма.
	1. На система за поддържаща квалификация, финансирана от външни фактори.
2. Недостатъчна квалификация на учителите по отношение интегрирането на деца със специални образователни потребности и корекция на т.нар. „трудни“ деца.
3. Недостатъчна мотивация за придобиване и повишавате на ПКС.
4. Недостатъчни умения за работа по европейски проекти.
5. Липса на жива охрана на сградата и двора.
 

	Вътрешен потенциал:
•  Мотивиране на учителите да овладяват компютърни умения и чужди езици.
•  Популяризиране и внедряване на собствен педагогически опит и знания в практиката на цялата градина.
  Придобитите умения и знания от втора специалност или специализации да станат достояние на всички чрез различни форми.

	1.3. Възпитателно-образователен процес
Наличие на Програмна документация и помагала.
Прилагане на допълнителни авторови програми.
Изпълнение на държавните образователни стандарти.
Прилагане на педагогически подходи, осигуряващи комфорта на децата.

	Силни страни:
	Затрудняващи моменти:

	1. Създадени са условия за „равен старт“ на всички деца.
2. Наличие на възможности за допълнителни дейност по интереси 
3. Популяризиране, изява и презентиране на творчеството на децата – изложби, концерти, базари, собствени дискове и др.
4. Приобщаване на децата към националните ценности и традиции.
5. Гъвкав дневен режим, осигуряващ равностойност на трите основни дейности: игра–обучение–труд.
6. Утвърждаване на личностно ориентиран и позитивен подход на възпитание.
	1. Недостатъчност в прилагането на превантивна и рехабилитационна педагогика, както и невладеене на компенсаторни педагогически механизми.
2. Недостатъчно противодействие на установената хиподинамика на децата.
3. Трудоемка диагностика, неотговаряща на възрастовите особености на съответната група.
4. Липса на апробирани, описани и на популяризирани интерактивни методи за взаимодействия за детски градини.

	Вътрешен потенциал:
•  Овладяване принципите и методите на позитивното възпитание чрез самоподготовка, вътрешна и външна квалификация.
•  Повишаване на квалификацията (посещаване на курсове, тренинги, обучение или самообучение).
•  Компетентен и критичен подбор на програми и помагала.

	1.4. Учебно-техническа и материална база
Достатъчен сграден фонд, макар да е пригоден ,не проектиран  за детска градина: 1 спалня, 1 занималня, по 1 кабинет за директора, зам директора, гл. сче , дворна площадка, съоръжения, , , методичен кабинет.
Достатъчни УТС – технически средства, подпомагащи педагогическия процес – компютри, принтери, копирни машини, DVD, интерактивна дъска
Достатъчен библиотечен фонд – периодичен печат, научна литература, утвърдени помагала и др.
На двора може да се извършват и дейности на открито .

	Силни страни:
	Затрудняващи моменти:

	1. Обособени помещения за групата.
2. Игрова площадка на двора за  групата с необходимите съоръжения и уреди.

	1. Остарял сграден фонд.
2. Липса на достатъчно помещения /физкултурен салон и  помещения по интереси./ 

	Вътрешен потенциал:
•  Търсене на възможности за включване на нови спонсори в различните дейности.
•  Мотивиране на родителите на децата за собствен труд и принос към обновяване на МТБ.
•  Включване в общинската програма за ремонти и реконструкции.
•  Кандидатстване по национални и европейски фондове и програми за благоустройство на сградата и двора на детското заведение.

	1.5. Финансиране
Детската градина е общинска .Тя се явявя като второстепенен разпоредител с бюджетни средства.Финансирането 
Заплатите на персонала, издръжката на  подготвителните за училище групи (учебни помагала, храна, ремонт, отопление, материали, услуги) се осигуряват от фонд „Държавни дейности“. Издръжката на останалите възрастови групи се осигурява от общината.
Заплатите на учителите са обвързани с Наредбата за работната заплата – диференцирано заплащане, кариерно развитие и др.
Съществуват други алтернативи, допускани от Закона за ПУО, за финансиране от проекти, дарения и спонсорство.

	Силни страни:
	Затрудняващи моменти:

	1. Целеви средства за пътуващи учители.
2. Допълнителни средства за помагала за ППДГ.
3. Безплатни допълнителни закуски за ППД.
4. Функционираща и действаща комисия по отчет и контрол на даренията.
5. Наличие на вътрешни правила за труд и работна заплата.
6. Въвеждане на системата за финансово управление и контрол.
	1. Липса на средства за основни ремонти, за реконструкция на двора, за енергийна ефективност на сградата.
2. Липса на средства за заместници при отсъствие на титулярите.
3. Недостатъчно активизиране на родителите за участие в благоустройството и обогатяването на материалната база.
………………………………………………………………………………………………………………………………………………………………

	Вътрешен потенциал:
•  Мотивиране и стимулиране и на родителите към спомоществователство.
•  Кандидатстване за включване в различни проекти и програми.
•  Развиване на собствени дейности – възможности за допълнителни приходи към бюджета.
•  Кандидатстване по различни проекти и програми за финансиране.

	1.6. Външни фактори
Семейна общност и родителите на децата …
Връзки с неправителствени организации …
Общински структури и културни институции …

	Силни страни:
	Затрудняващи моменти:
	

	1. Включване на родителите в прекия образователно-възпитателен процес.
2. Установени са традиции в приемствеността с училища.
3. Създадени са ползотворни връзки с обществени организации и институции: читалища, Клуб на пенсионера, Куклен театър и др.
4. Създадени са трайни връзки за обмяна на опит с водещи детски градини в системата и др.
	1. Недостатъчно е включването на родителите в образователни програми на детската градина.
2. Неефективни са връзките и контактите с неправителствени организации.
3. Недостатъчно е прилагането на разнообразни инициативи за повишаване активността на родителите.
	

	Вътрешен потенциал:
•  На базата на досегашен опит може да се създадат нов тип отношения на сътрудничество със семейството чрез нетрадиционни форми: „Ден на отворени врати“, обособяване  на библиотека за родителите, клуб на родителя, „Поща“.
•  Създаване на система за външна изява на деца и учители.
•  Издаване на книжка, детски вестник, брошура с творчество на деца и учители, диск.
•  Създаване система за обмен на информация със семейството, детските ясли и училището.
	

	
	
	
	



2. Идентификация на проблемите
2.1. Общи  проблеми:
· Липсва национален инструментариум за диагностика.
· Недостатъчна финансова осигуреност на цялостния процес в детската градина – закаляване, квалификация, съвременна образователна и здравословна среда и др.
· Липса на национална стратегия за спорта при най-малките.
· Неработеща система за здравословно хранене на най-малките.
2.2. Специфични проблеми:
· Увеличаващи се прояви на агресивни нагласи в предучилищна възраст.
· Затруднена идентификация на нестандартните деца и липса на адекватна корекционна дейност.
· Проблеми с родителите – неразбиране целите на детското заведение, разминаване на критериите за развитие на децата, свръхпретенции и др.
· Липса на съвместна (със семейството) закалителна програма за децата.
· Остаряла материална и дидактична база.
· 
[bookmark: _Toc298748185]VІ. ДЕЙНОСТИ ЗА ПОСТИГАНЕ НА ЦЕЛИТЕ
1. Административно-управленска дейност
1.1. Търсене на нови контакти с институти, фондации и организации за подпомагане дейността на детската градина.
1.2. Поддържане на интернет страницата.
1.3. Участие в проекти и програми (общински, регионални, национални, международни).
1.4. Популяризиране на постижения на деца и учители:
– чрез саита на детската градина популяризиране постиженията на децата
– създаване на авторова програма;
– създаване на информационна банка в детското заведение.
1.5. Стимулиране и мотивиране изяви на деца и учители.
1.6. Търсене на допълнителни средства за финансиране на дейностите.
2. Образователно-възпитателна дейност
2.1. Създаване на авторова програма за използването на куклата и кукления театър в педагогическата дейност в детската градина.
2.2. Използване на съвременни методи и подходи за развитие – автодидактични игри и материали, интерактивни методи, компютърни програми и др.
2.3. Използване на индивидуална и групова организация на работа.
2.4. Обогатяване системата на диагностиката като задължителна практика. Създаване на набор от апробирани тестове за всяка група.
2.5. Усъвършенстване процесите на планиране, организиране и провеждане на съдържателен педагогически процес.
2.6. Въвеждане на нетрадиционни, интерактивни техники за „нестандартните“ деца.
2.7. Сформиране на допълнителни школи по интереси – заплащане от родителите:
–   за децата – освен рисуване, приложни техники и танци,  и др.
–   за родителите – „училище за родители“.
3. Квалификационна дейност
3.1. Създаване на информационна банка – библиотечен, мултимедиен фонд, портфолиа по проблемни области.
3.2. Осигуряване условия за участие в квалификационни форми на различни равнища.
3.3. Обмяна на опит – паралелно, допълващо, циклично – по проблемни области.
3.4. Включване на учителите в курсове за придобиване на по-високи ПКС.
3.5. Включване в обучителни програми за работа с мултимедия, чужд език и педагогически иновации.
4. Социално-битова и финансова дейност
4.1. Обогатяване и поддържане на материално-техническата база:
–   осигуряване на образователни компютърни програми за децата;
–   осъвременяване на интериора на всички занимални;
–   обновяване на дворното пространство;
–   обогатяване на игровата и дидактичната база.
4.2. Контрол за правилно разпределение на финансовите средства.
4.3. Осигуряване на медицински и здравен мониторинг на персонала.
4.4. Организиране на различни „антистрес“ дейности – походи, спорт, културни дейности и др.
5. Финансово осигуряване изпълнението на стратегията
5.1. Финансиране от държавния и общинския бюджет.
5.2. Разработване на проекти с външно финансиране.
5.3. Привличане на спонсори.
5.4. Реализиране на благотворителни кампании.
5.5. Собствен труд на служители на детската градина.
5.6. Организиране на трудодни с участието на учителската общност.
5.7. Откриване на летни школи по интереси – гимнастика, танци, изкуства.
[bookmark: _Toc298748186]VІІ. Очаквани резултати
1. Гъвкавост и вариативност в организацията на материалната среда.
2. Творческо развитие.
3. Решаване на проблемите.
4. Промяна в мотивите и нагласите на педагогическия колектив.
5. Емоционален комфорт и успешна адаптация на децата. „Вграждане“ на детето чрез социализацията му в общността. Формиране на чувство за приобщеност към социалната среда.
6. Използване на нови педагогически технологии.
7. Мобилност на мениджърските и управленските функции на директора.
8. Разширяване на ползотворните контакти на детската градина с другите социални и обществени фактори.
9. Педагогизиране на родителската общност.

[bookmark: _Toc298748187]VІІІ. Общи положения
1. Стратегията е основен документ, който регламентира дейността на детската градина.
2. Стратегията е приета на Педагогически съвет. Изпълнението на Стратегията се отчита пред Педагогическия съвет.
3. Стратегията се актуализира на 4 години.
IX. програмна система за развитие  на  ДГ „Щастливо детство“с.Константин
ЗА ПЕРИОДА 2020 – 2022 ГОДИНА
Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.
 Програмната система отговаря на следните изисквания:
1. създава условия за придобиването на компетентностите по всяко от образователните направления;
2. отчита спецификата на детската градина и на групата;
3. съответства на интересите, възможностите и възрастовите характеристики на децата.
В програмната система се включват:
1. подходи и форми на педагогическо взаимодействие;
2. разпределение на формите на педагогическо взаимодействие;
3. тематично разпределение за всяка възрастова група;
4. механизъм на взаимодействие между участниците в предучилищното образование.

1. ПОДХОДИ НА ПЕДАГОГИЧЕСКО ВЗАИМОДЕЙСТВИЕ
В процеса на педагогическо взаимодействие се открояват трите същностни черти в облика на детската личност:
1. Какво желае детето – това предполага проучване на неговата насоченост, потребности, интереси и нагласи.
2. Какво може детето – помага на педагога да се ориентира в когнитивната сфера (в знанията за света), в операционно-техническите умения, в качествата на личността.
3. Какво е детето – това са личностните измерения и индивидуалната характеристика в мотивационен и поведенчески план.
Основните подходи при реализиране на педагогическото взаимодействие са:
– личностният;
– индивидуалният;
– интегралният;
– ситуационният.
Особено важен момент във възпитателно-образователната работа е подготовката на детето за училище и провеждането на диагностика. В този смисъл, задача на педагозите е да създават условия за формиране на:
· интелектуална готовност – умствено и речево развитие на детето;
· мотивационна готовност – готовност на детето в края на подготвителната група да заема нова социална позиция – ученик;
· емоционално-волева готовност – детето да регулира чувствата и поведението си;
· социално-нравствена готовност – умението за съвместна дейност с връстника. Проява на нравствено съзнание и поведение;
· физическа готовност – включва здравето, издръжливостта и работоспособността на детския организъм;
· личностна готовност – свързана с положителното отношение и желание на детето към училището, волева регулация на поведението и контрол над собствените действия.
Усъвършенстването на организацията, формите и съдържанието при взаимодействието с родителите е също една от основните насоки на работа.
Основните принципи при общуването на педагогическия екип със семейството са:
1. Да не се оказва натиск върху родителите при включването им в определена дейност.
2. Да се търси мнението им по различни въпроси, като по този начин се показва уважение и доверие към тях.
3. Да се приема правото на всеки родител да бъде различен.
Педагогическият екип, съобразявайки се със специфичните условия на детската градина, с особеностите и възможностите на децата и в зависимост от личностните си и професионални качества, умения и предпочитания, осъществява във всеки режимен момент такова възпитателно взаимодействие, което в оптимална степен допринася за цялостното развитие на всички деца в ДГ.
1. XI. ФОРМИ НА ПЕДАГОГИЧЕСКО ВЗАИМОДЕЙСТВИЕ
Целодневната организация осигурява възпитание, социализация, обучение и отглеждане на децата в рамките на 12 астрономически часа на ден през учебната година.
Началният час на сутрешния прием и крайният час за изпращане на децата за деня се определят с Правилника за дейността на детската градина.
Педагогическото взаимодействие в предучилищното образование се организира в основна форма и в допълнителни форми. Формите на педагогическото взаимодействие се организират в съответствие с прилаганата в детската градина програмна система при зачитане на потребностите и интересите на децата.
Основната форма на педагогическо взаимодействие е педагогическата ситуация, която протича предимно под формата на игра. Педагогическите ситуации се организират само в учебното време.
В целодневната организация в учебното време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:
1. условия и време за игра, почивка, включително следобеден сън;
2. условия и време за хранене – сутрешна закуска, обяд и две задължителни подкрепителни закуски – между сутрешната закуска и обяда и между обяда и вечерята;
3. дейности по избор на детето.
Основни форми на педагогическо взаимодействие – педагогически ситуации се провеждат по ОН: БЕЛ, Математика, ОС,ИИ, Конструиране и технологии, Музика, ФК.
В допълнителните форми на педагогическо взаимодействие се разширяват и усъвършенстват отделни които допринасят за личностното развитие и за разнообразяване на живота на детето. Допълнителните форми на педагогическо взаимодействие се организират от учителя на групата извън времето за провеждане на педагогическите ситуации. Допълнителните форми се организират както в учебното време  така и в неучебното време. Допълнителните форми се организират по преценка на учителя в съответствие с програмната система, прилагана в детската градина, цялостната организация на деня и с интересите и потребностите на децата. (Описание на ДД, реализирани във всички групи на ДГ и са част от системните дейности за постигане на поставената цел).
 
XII. РАЗПРЕДЕЛЯНЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ
 Конкретното разпределяне на педагогическите ситуации по образователни направления се осъществява в седмично разпределение. Седмичното разпределение е разработено по възрастови групи от учителите на  група преди началото на учебната годинаи е утвърдено от директора на детската градина.
Минималният общ седмичен брой на педагогическите ситуации е:
1. за първа възрастова група – 11;
2. за втора възрастова група – 13;
3. за трета възрастова група – 15;
4. за четвърта възрастова група – 17.
В детската градина се прилагат иновативни и програмни системи, затова максималният общ седмичен брой на педагогическите ситуации за всяка възрастова група може да включва до две педагогически ситуации седмично над максималния общ брой.
Продължителността на една педагогическа ситуация по преценка на учителя е от 15 до 20 минути – за първа и за втора възрастова група, и от 20 до 30 минути – за трета и за четвърта възрастова група. (Включване на примерен дневен режим по възрастови групи, преди началото на уч. година.)
XIII. ТЕМАТИЧНО РАЗПРЕДЕЛЕНИЕ ЗА ВСЯКА ВЪЗРАСТОВА ГРУПА: (ВАРИАНТ 2)
 
Тематичото разпределение осигурява ритмичното и балансираното разпределяне на съдържанието по образователните направления и включва темите за постигане на отделни компетентности като очаквани резултати от обучението, както и методите и формите за проследяване на постиженията на децата.
Тематично разпределение се разработва, като се отчитат интересите на децата и спецификата на образователната среда.
	1. Тематично разпределение за смесена възрастова група

	Месец
	Тема
	Образователно направление и образователно ядро
	Очаквани резултати

	(1)
	(2)
	(3)
	(4)


2. Методи за проследяване на постиженията

(пояснения за колони 1,2,3,4)
XIV. МЕХАНИЗЪМ НА ВЗАИМОДЕЙСТВИЕ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ.
 
Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите. Родителите са участници и партньори в предучилищното образование заедно с децата, учителите, директорите и другите педагогически специалисти.
Сътрудничеството и взаимодействието между учителите, директорите и другите педагогически специалисти и родителите създава условия за постигане на целите, както и за формиране на положително отношение към детската градина и мотивация за учене.
Сътрудничеството и взаимодействието между родителите и детската градина, се осъществяват при условия и по ред, определени с Правилника за дейността на детската градина или, чрез:
1. индивидуални срещи в удобно за двете страни време;
2. родителски срещи;
3. присъствие и участие на родителите в процеса на предучилищното образование;
4. други форми за комуникация.
Програмната система e част от стратегията за развитието на детската градина и е приета с решение на педагогическия съвет на 08.09.2020г.
XV.ЗАКЛЮЧЕНИЕ
1.Стратегията е основен документ,който регламентира дейността на детската градинав следващите 4 години.1.09.2020-01.09.2025г
2.Стратегията се приема на педагогически съвет на основание чл.263 от ЗПУО
3.Всяка година се анализира изпълнението на стратегията в срок до 15 юни.
4.Стратегията се предлага на Обществения съвет за оодобрение.
5.Стратегията се отчита с доклад пред Педагогическия съвет и за становище от Обществения съвет.
6.Докладът след обсъждане на ПС се утвърждава от директора.
7.Обществения съвет приема ежегодно доклада от директора за изпълнението съгласно чл.269,ал.1,т.1
8.Стратегията се побликува на сайта на детската градина.
9.Стратегията се актуализира  в началото на всяка  учебна година,при промяна в нормативната уредба и на 4 години.
10.Към стратегията се изработва всяка  учебна година план за дейността на детската градина със срок и отговорници.
 Стратегията е приета на Педагогически съвет №2от 16.09.2022  и е утвърдена със Заповед №3 /16.09.2022г на директора на детската градина и актуализирана със Заповед №78/20.04.2023г 

